text: Commentary on the beautiful city of Fuglafjordur in the Faroe islands, including photos and news
text: #000000
text: Menn arbeiddu dag og nátt til tess at fáa Gullbrand lidnan
text: #000004
text: Hugaligt at koma í telduna í morgun, tí har lógu fýra vakrar myndir av nýggja 8-mannafarinum Gullbrandi úr Fuglafirði. Kappróður hevur gott fótafesti í Fuglafirði, og felagið hevur óivað best útgjørda neystið í landinum. Har er pláss fyri fýra bátum, nýtímans venjingarrúm við rógvimaskinum og øðrum hentleikum, góð skiftingarrúm og arbeiðsrúm, har bátar kunnu spoytast og umvælast. Kassameistarin í felagnum Palli Vang sigur soleiðis um nýggja Gullbrand og nýggja neystið.
text: #000006
text: -Vit fingu nýggja 8-mannafarið mánadagin í seinastu viku, og leygardagin varð báturin klárur at flota, so tú kanst ímynda tær, at menn veruliga hava arbeitt. Menn hava stríðst nátt og dag til tess at fáa bátin lidnan. Manningin hevur vant við Heiðabátinum, meðan bíðað hevur verið eftir nýggja bátinum. Um nýggja neystið er at siga, at ikki ein króna í arbeiðsløn er goldin at smíða nýggja neystið. Og umstøðurnar eru nú góðar hjá felagnum. Bátarnir hjá okkum, sum rógva á norðoyastevnu leygardagin, eru 8-mannafarið Gullbrandur, 5-mannafarið Erla Kongsdóttir við dreingjum og gentum, 6-mannafarið Rádni við kvinnum. Hetta eru “eldri” rógvarar, har miðalaldurin er um tey fjøruti árini, og sum róðu oldgirlsróður í fjør, sigur Palli í stuttari telefonsamrøðu.
text: #000007
text: Kallakór úr Ísland í Fuglafirði
text: #000009